stanford-oval/wikipedia huggingface dataset:
באייר ג'יינטס לברקוזן
הערות שוליים

↑  גלעד כץ מונה למאמן רמת השרון: שמח להצטרף, באתר ONE‏, 2 במאי 2018
↑  "Archived copy". אורכב מ-המקור ב-2014-12-30. נבדק ב-2010-03-31. {{cite web}}:  (עזרה)
אדמירה ואקר מדלינג

אדמירה ואקר מדלינג (בגרמנית: FC Admira Wacker Mödling), המכונה גם פשוט אדמירה (בגרמנית: Admira), הוא מועדון כדורגל מהעיר מדלינג שבאוסטריה. המועדון הוקם במקור בשנת 1905 בשם אדמירה וינה (בגרמנית: SK Admira Wien) בבירת אוסטריה. איחודים עם ואקר וינה (בגרמנית: SC Wacker Wien) בשנת 1971, עם VfB מדלינג (בגרמנית: VfB Mödling) בשנת 1997 ועם שוואדורף (בגרמנית: SK Schwadorf) בשנת 2008 הובילו לשמו הנוכחי של המועדון.
המועדון העפיל לבונדסליגה האוסטרית לפני עונת 2011/2012 לאחר שסיים במקום השלישי בליגה האוסטרית הראשונה בעונת 2010/2011, והשלים שתי עליות ליגה רצופות לאחר שלפני כן היה בליגה השלישית.
היסטוריה > אדמירה וינה

אדמירה וינה (בגרמנית: SK Admira Wien) הוקמה ביישוב ידלזה השוכן בקרבת רובע פלורידסדורף בווינה, בעקבות מיזוג בין שני מועדוני הכדורגל Burschenschaft Einigkeit ו-Sportklub Vindobona בשנת 1905. בשנת 1919 אדמירה העפילה לליגה הראשונה באוסטריה בפעם הראשונה בתולדותיה. המועדון הפך במהרה לאחד המועדונים המצליחים ביותר בתקופת בין המלחמות, כשזכה בשבע אליפויות לאומיות ובשלושה גביעים. ובנוסף, כמה משחקני אדמירה היו שחקנים קבועים בנבחרת אוסטריה בכדורגל באותה תקופה.
אחרי האנשלוס בשנת 1938, אדמירה שיחקה במשך מספר עונות בגאוליגה אוסטמארק, אחת מהליגות האזוריות הבכירות שנוצרו באמצעות ארגון מחדש של הכדורגל הגרמני תחת שלטון הרייך השלישי. זכיית אדמירה באליפות הגאוליגה אוסטמארק בעונת 1938/1939 קידמה אותה להשתתפות באליפות גרמניה בכדורגל 1939, בה אדמירה הגיעה עד לגמר נגד שאלקה 04, שהייתה הקבוצה הגרמנית הדומיננטית באותה תקופה. אדמירה הובסה במשחק בתוצאה 0–9. גמר זה סימן את ההצלחה האחרונה של אדמירה לפני תום מלחמת העולם השנייה .
היסטוריה > לאחר המלחמה

התקופה שלאחר המלחמה הובילה לירידה איטית אך קבועה בביצועי המועדון בגלל היעדר מימון לרכישת שחקנים איכותיים יותר. זה הוביל בסופו של דבר לשיא התחתית זה בסופו של דבר הגיע לשיא הירידה הקצר הראשון מהדרג העליון אחרי ארבעים שנה ב -1960. המועדון עבר שני שינויי שם באותה תקופה, כאשר שיחק בתור ESV אדמירה וינה לאחר איחוד עם מועדון הספורט של חברת הרכבות, ESV וינה בשנת 1953, ושינוי נוסף לשם ESV Admira-NÖ Energie Vienna בשנת 1960 עקב הסכם חסות עם ספקי האנרגיה האזוריים NEWAG/NIOGAS. זמן קצר לאחר מכן, אדמירה, או אדמירה אנרגיה (Admira Energie), כפי שנקראה ברוב כלי התקשורת באותה תקופה, חזרה במעט לגדולתה וזכתה באליפות אוסטריה בשנת 1964 ובדאבל של אליפות וגביע בשנת 1966.
חשיפת השערוריות הכספיות בחברת NEWAG/NIOGAS בסוף שנות ה-60 הובילה לסיום פתאומי של המימון והזרמת הכספים התמידי, והביאה את המועדון לסף פשיטת רגל. והביאה את המועדון לסף הממשל, אשר כמעט ולא ניתן היה להימנע ממנו. אף על פי כן, אדמירה החלה לחפש שותף לאיחוד אפשרי, וסימנה במיוחד את אוסטריה וינה. אולם, לאחר שהצעת האיחוד עם אוסטריה נדחתה פעמיים, אדמירה החלה בסופו של דבר בשיחות עם ואקר וינה, שהסתיימו באיחוד בשנת 1971.
היסטוריה > ואקר וינה

ואקר וינה (בגרמנית: SC Wacker Vienna) הוקמה בשנת 1908 ברובע מיידלינג בעיר וינה. המועדון העפיל לראשונה לליגה העליונה באוסטריה בשנת 1914. עד אמצע שנות השלושים הייתה ואקר מועדון אמצע טבלה, אך לאחר מכן הפכה למועדון צמרת בשנות הארבעים והחמישים, זכתה בדאבל בשנת 1947 וסיימה כסגנית האלופה עוד שמונה פעמים בין 1940 ל-1956.
במהלך העשור האחרון כמועדון עצמאי ואקר וינה הפך למועדון לא יציב הנע בין הליגות, עם ארבע ירידות וארבע עליות רצופות לליגה הבכירה בין השנים 1961–1968. ירידה חמישית בשנת 1971, בשילוב עם בעיות כלכליות ובעיות הקשורות לאצטדיון, הביאו בסופו של דבר למיזוג עם אדמירה, כשהמועדון המאוחד נקרא אדמירה/ואקר וינה (בגרמנית: FC Admira/Wacker) .
היסטוריה > VfB מדלינג

VfB מדלינג (בגרמנית: VfB Mödling) הוקמה ב-17 ביוני 1911 בעיירה מדלינג באוסטרית התחתונה. מאז הקמתה שיחקה מדלינג בליגה העליונה של אוסטריה התחתונה. עם הקמתה של ליגה לאומית אוסטרית רחבה בשנת 1949, המועדון שויך לליגה השנייה בחשיבותה. במרבית שנותיו, המועדון שיחק בליגה השנייה והשלישית. המועדון העפיל שלוש פעמים לליגה הראשונה לתקופות קצרות, בעונות 1952/1953 ו-1987/1988, ובין השנים 1992 ל-1995, לפני שבסופו של דבר התאחד עם אדמירה/ואקר וינה בשנת 1997.
היסטוריה > 1997–2011: האיחוד עם VfB מדלינג ובעיות כלכליות

בשנת 1997, לאחר משבר כלכלי, התאחדו אדמירה ואקר ו-VfB מדלינג, לקבוצת "אדמירה ואקר מדלינג". בשנת 2004 רכש את המועדון מג'יד פישיאר האיראני. הנהגתו של פישיאר הובילה לקשיים נוספים במגרש, ומחוץ למגרש. המועדון ירד לליגה השנייה לאחר עונת 2005/2006.
עם בעיות כספיות נוספות, פישיאר מכר את המועדון לריצ'רד טרנקוואלדר בשנת 2008. טרנקוואלדר ביצע שורה של שינויים במועדון, ביניהם שינוי שם המועדון ל"טרנקוואלדר אדמירה" (FC Trenkwalder Admira). בסופו של דבר השינויים השתלמו, כאשר המועדון העפיל בחזרה לבונדסליגה האוסטרית בסיום עונת 2010/2011. (לעומת זאת, מג'יד פישיאר, גרם לבעיות כלכליות דומות במועדון השווייצרי סרבט ז'נבה בעונת 2011/2012. ) טרנקוואלדר מכר את המועדון בשנת 2014, ושם המועדון חזר להיות אדמירה ואקר מדלינג מאז.
בסיום עונת 2021/2022 נשרה הקבוצה לליגת המשנה, לאחר עשור בליגה האוסטרית הבכירה.
תארים והישגים

אלופת אוסטריה: 9
הגביע האוסטרי: 6
הסופרקאפ האוסטרי : 1
גביע מיטרופה : 2
סגנית אלופת גרמניה 1939 (אדמירה וינה)
הופעות במפעלים אירופיים

| עונה | מפעל | סיבוב | מועדון | בית | חוץ | סיכום |
| --- | --- | --- | --- | --- | --- | --- |
| 1964/1965 | גביע אירופה למחזיקות גביע | סיבוב 1 | פולין לגיה ורשה | 1–3 | 0–1 | 1–4 |
| 1966/1967 | גביע אירופה לאלופות | סיבוב 1 | יוגוסלביה וויבודינה נובי סאד | 0–1 | 0–0 | 0–1 |
| 1973/1974 | גביע אופ"א | סיבוב 1 | איטליה אינטר מילאנו | 1–0 | 1–2 | 2–2 |
| 1973/1974 | גביע אופ"א | סיבוב 2 | גרמניה פורטונה דיסלדורף | 2–1 | 0–3 | 2–4 |
| 1982/1983 | גביע אופ"א | סיבוב 1 | צ'כוסלובקיה בוהמיאנס פראג | 1–2 | 0–5 | 1–7 |
| 1987/1988 | גביע אופ"א | סיבוב 1 | פינלנד טורון פאלוסאורה | 0–2 | 1–0 | 1–2 |
| 1989/1990 | גביע אירופה למחזיקות גביע | סיבוב 1 | קפריסין א.א.ל. לימסול | 3–0 | 0–1 | 3–1 |
| 1989/1990 | גביע אירופה למחזיקות גביע | סיבוב 2 | הונגריה פרנצווארוש | 1–0 | 1–0 | 2–0 |
| 1989/1990 | גביע אירופה למחזיקות גביע | רבע גמר | בלגיה אנדרלכט | 1–1 | 0–2 | 1–3 |
| 1990/1991 | גביע אופ"א | סיבוב 1 | דנמרק ויילה בולדקלאב | 3–0 | 1–0 | 4–0 |
| 1990/1991 | גביע אופ"א | סיבוב 2 | שווייץ לוצרן | 1–1 | 1–0 | 2–1 |
| 1990/1991 | גביע אופ"א | סיבוב 3 | איטליה בולוניה | 3–0 | 0–3 | 3–3 |
| 1992/1993 | גביע אירופה למחזיקות גביע | סיבוב 1 | ויילס קארדיף סיטי | 2–0 | 1–1 | 3–2 |
| 1992/1993 | גביע אירופה למחזיקות גביע | סיבוב 2 | בלגיה רויאל אנטוורפן | 2–4 | 4–3 | 6–7 |
| 1993/1994 | גביע אופ"א | סיבוב 1 | אוקראינה דניפרו דניפרופטרובסק | 2–3 | 0–1 | 2–4 |
| 1994/1995 | גביע אופ"א | סיבוב 1 | פולין גורניק זאבז'ה | 5–2 | 1–1 | 6–3 |
| 1994/1995 | גביע אופ"א | סיבוב 2 | צרפת קאן | 1–1 | 4–2 | 5–3 |
| 1994/1995 | גביע אופ"א | סיבוב 3 | איטליה יובנטוס | 1–3 | 1–2 | 2–5 |
| 2012/2013 | הליגה האירופית | 2Q | ליטא ז'לגיריס וילנה | 5–1 | 1–1 | 6–2 |
| 2012/2013 | הליגה האירופית | 3Q | צ'כיה ספרטה פראג | 0–2 | 2–2 | 2–4 |
| 2016/2017 | הליגה האירופית | 1Q | סלובקיה ספרטק מיז'בה | 1–1 | 3–2 | 4–3 |
| 2016/2017 | הליגה האירופית | 2Q | אזרבייג'ן קפאז גנדיה | 1–0 | 2–0 | 3–0 |
| 2016/2017 | הליגה האירופית | 3Q | צ'כיה סלובן ליברץ | 1–2 | 0–2 | 1–4 |

| 2018/2019 | הליגה האירופית | 2Q | בולגריה צסק"א סופיה | 1–3 | 0–3 | 1–6 |
הערות שוליים

↑  אדמירה הפסידה בבעיטות עונשין 5–6.
↑  התיקו הוכרע בהארכה.
| --- | --- |
בקרת זהויות :  GND: 1030326878  VIAF: 295113200   WorldCat (עם VIAF): 295113200 
תרשים היסטורי של מיקומי הליגה של אדמירה ואקר וקודמותיה
Shakira (אלבום)

Shakira (בעברית: שאקירה, מעוצב: SHAKIRA.) הוא אלבום האולפן העשירי של הזמרת-יוצרת הקולומביאנית שאקירה, שיצא לאור ב-21 במרץ 2014, על ידי חברת התקליטים RCA רקורדס. שאקירה התחילה לתכנן את הפרויקט ב-2011 והמשיכה אותו לתוך שנת 2012, בה היא עזבה את חברת התקליטים הקודמת שלה אפיק רקורדס ועברה לתקליטי RCA. הסינגל המוביל מהאלבום, "Can't Remember to Forget You" יצא לאור ב-13 בינואר 2014, ודורג במקום 15 במצעד הבילבורד הוט 100.
האלבום דורג במקום 2 במצעד האלבומים האמריקאי, מה שהופך את האלבום למצליח ביותר של הזמרת במצעד האמריקאי, כשהוא עוקף את אלבומה החמישי, Laundry Service מ-2001 שדורג במקום השלישי. בבריטניה, הגיע האלבום למקום 14.
רקע והפקה

באוקטובר 2010, שאקירה הוציאה לאור, את אלבום האולפן התשיעי שלה הנקרא Sale el Sol, אשר זכה להצלחה גדולה בשוק הלטיני והאמריקאי. שנה לאחר מכן בנובמבר, שאקירה חשפה בריאיון עם מגזין בילבורד כי היא התחילה לכתוב חומרים חדשים ולעבוד עם מפיקים שונים לאלבום חדש. לאחר שנה, היא סיימה את חוזה ההקלטות שלה עם אפיק רקורדס והוחתמה תחת חברת התקליטים "רוק ניישן" למטרות ניהול. בדצמבר 2013, נודע כי שאקירה חתמה על חוזה הקלטות עם חברת התקליטים RCA רקורדס, ממנה האלבום ישתחרר.
שאקירה החלה להקליט את האלבום באוגוסט 2011, אחרי ששיתפה פעולה עם מפיקים שונים כולל בני בלנקו, טייסטו, רדוואן, מקס מרטין, ד"ר לוק, LMFAO ואייקון. לאחר חודש, נודע שהיא גם שיתפה פעולה עם המפיק פרננדו גריביי, הזמרת סיה ואסתר דין. בספטמבר 2013, שאקירה אמרה כי: "סוף סוף הרגשתי בנוח עם השירים האלה כמו במכנסי הג'ינס הקרועים שלי". בנובמבר, היא הודיעה שהיא כותבת חומרים אחרונים לאלבום, ובינואר 2014, הוא יצא לאור.
מיקומים במצעדים ומכירות

עם הוצאת האלבום, הוא דורג במקום הראשון באייטונס ב-62 מדינות. האלבום דורג במקום 14 במצעד האלבומים הבריטי.
האלבום מכר 80,000 עותקים בארצות הברית בשבוע הראשון ליציאתו. האלבום דורג במקום השני במצעד האלבומים האמריקאי עם 84,000 עותקים נמכרים, מה שהופך את האלבום לאלבום המצליח ביותר של הזמרת במצעד האמריקאי, כשהוא עוקף את אלבומה החמישי Laundry Service, מ-2001 שדורג במקום השלישי. למרות זאת, האלבום הוא לא האלבום המצליח ביותר במכירות של השבוע הראשון; הוא מכר 5000 עותקים פחות מאלבומה She Wolf, מ-2009 שדורג במקום ה-15 עם 89,000 עותקים נמכרים.
האלבום נחשב לאחד מהאלבומים הנמכרים ביותר בכל הזמנים בקולומביה.
סינגלים

"Can't Remember to Forget You" הוא הסינגל הראשון מתוך האלבום והוא בשיתוף הזמרת הברבדית ריהאנה. השיר יצא לאור ב-13 בינואר 2014 ונכתב על ידי שאקירה, ריהאנה, ג'ון היל, קיד הארפון ואריק האסל. הווידאו קליפ של השיר בוים בלוס אנג'לס על ידי הבמאי האמריקאי ג'וסף קאן. הקליפ יצא ב-30 בינואר 2014 והיה זמין בערוץ ה-VevoVevo של שאקירה. ב-21 בינואר 2014, יצאה לשיר גרסה ספרדית בשם "Nunca Me Acuerdo de Olvidarte", שלא כוללת את ריהאנה.
"Empire" יצא לאור בהתחלה כסינגל שיווקי הראשון מהאלבום ב-24 בפברואר 2014. השיר יצא כסינגל השני מהאלבום בארצות הברית ובבריטניה. הוא יצא לאור רשמית בכל העולם. "Empire" הגיע למקום 58 במצעד הבילבורד הוט 100 ולמקום 25 בבריטניה.
"Dare (La La La)" משמש כסינגל השלישי מהאלבום ויצא ב-28 במרץ 2014. גרסת המונדיאל של השיר "La La La (Brazil 2014)", יצאה ב-27 במאי 2014.
מיקומי שיא

האלבום זכה להצלחה עולמית כאשר נכנס למצעדים רבים, ואף בשיאו הגיע למקום ה-2 במצעד הבילבורד 200, שם הפך לאלבום המצליח ביותר של הזמרת.
|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 8 |
|  איטליה | מצעד האלבומים האיטלקי | 3 |
|  אירלנד | מצעד האלבומים האירי | 10 |
|  ארגנטינה | ארגנטינה הוט 100 | 6 |
|  ארצות הברית | בילבורד 200 | 2 |
|  ברזיל | טופ 100 ברזיל | 2 |
|  גרמניה | GfK – טופ 100 | 5 |
|  דנמרק | היטליסטן | 18 |
|  הולנד | מצעד 100 האלבומים ההולנדיים | 15 |
|  הונגריה | Mahasz | 12 |
|  הממלכה המאוחדת | מצעד האלבומים הבריטי | 14 |
|  ולוניה | אולטראטופ 40 | 11 |
|  יוון | IFPI Greece | 1 |
|  מקסיקו | טופ 100 – מקסיקו | 2 |
|  נורווגיה | VG-lista | 10 |
|  ניו זילנד | המצעד הניו זילנדי הרשמי | 17 |
|  ספרד | PROMUSICAE | 2 |
|  פולין | ZPAV | 4 |
|  פורטוגל | מצעד האלבומים הפורטוגזי (AFP) | 6 |
|  פינלנד | המצעדים הפיניים הרשמיים | 7 |
|  פלנדריה | אולטראטופ 50 | 11 |
|  צ'כיה | ČNS IFPI | 17 |
|  צרפת | SNEP | 6 |
|  קנדה | מצעד האלבומים הקנדי | 3 |
|  קרואטיה | טופ ליסטה | 8 |
|  רוסיה | טופ-היט | 4 |
|  שוודיה | סוורייטופליסטן | 14 |
|  שווייץ | המצעד השווייצרי | 2 |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |
| --- | --- | --- |
|  איטליה | מצעד האלבומים האיטלקי | 96 |
|  ארצות הברית | בילבורד 200 | 75 |
|  ולוניה | אולטראטופ 40 | 80 |
|  מקסיקו | טופ 100 – מקסיקו | 38 |
|  צרפת | SNEP | 100 |
|  שווייץ | המצעד השווייצרי | 67 |
נתוני מכירות

| מקום | תארים | מכירות |
| --- | --- | --- |
| ארגנטינה (CAPIF) | זהב | 20,000 |
| בריטניה (BPI) | — | 38,975 |
| מקסיקו (AMPROFON) | זהב | 30,000 |
| ספרד (PROMUSICAE) | זהב | 20,000 |
| פולין (ZPAV) | פלטינה | 20,000 |
| צרפת (SNEP) | זהב | 50,000 |
| קולומביה (ASINCOL) | יהלום | 200,000 |
סיכום
| בכל העולם | — | 1,000,000 |
קפציאל

קפציאל הוא מלאך במסורת היהודית והנוצרית שלאחר המקרא, במיוחד בקבלה. שלא כמו מלאכים אחרים, קפציאל לא מתערב לרוב בנעשה ביקום, אלא בעיקר צופה בו. הוא המלאך של הבדידות והדמעות. במסורת הקבלית הוא משויך עם כוכב הלכת שבתאי, ואילו במסורת הנוצרית הוא המלאך שמפקח על מותם של מלכים.
בנצרות נחשב קפציאל לאחד משבעת הארכימלאכים.
מתוך עץ חיים שער נ' פרק ח': "ונבאר עניין החלום והנבואה ומלאכים והשדים דע כי י' גלגלים דאופנים דעשיה הם חומר וצורה והנה הז' גלגלים התחתונים של שצ"ם חנכ"ל הצורה והנפש שלהם הם ז' מלאכים הידועים סמא"ל למאדים קפציאל לשבתאי כו' ויש בהם טוב ורע והנה הרע שבהם הם נקרא אלהים אחרים הנקרא ע"ז ויש עובדים ע"ז גם אל חומר הגלגלים והכוכבים ונקרא צבא השמים ויש עובדין אל השדים כמ"ש..."
ר' משה קורדובירו, בספרו פרדס רימונים, בשער כד' פרק ג', המתאר את מבנה ההיכלות, בפרשנותו לספר הזהר, מסביר שקפציאל נמצא בהיכל השלישי שנקרא נגה. הוא עומד ב "פתח שלישי לצד צפון, בפתח הזה נודע כשגוזרים על אדם במיני ייסורים בין לחלאים, בין לעניות כל גזר דין שאינו למיתה. ועל הפתח הזה ממונה קפציאל, לסגור הפתח על גזרת האיש הנגזר שלא תקובל תשובתו בשום אופן בלתי אם תהיה שלמה וחזקה.
ערך זה הוא קצרמרבנושא דת. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קפציאל".
איריס אידלסון-שיין

| --- | --- |
אין תמונה חופשית
 מקום מגורים:  ישראל
 עיסוק:  פרופסור חבר, היסטוריונית
 מוסדות:  אוניברסיטת בן-גוריון בנגב
 פרסים והוקרה:  חברת האקדמיה הצעירה הישראלית
איריס אידלסון-שיין היא פרופסור חבר במחלקה להיסטוריה של עם ישראל באוניברסיטת בן-גוריון בנגב.
קורות חיים

אידלסון-שיין למדה לתואר ראשון ושני באוניברסיטת תל אביב, והשלימה את לימודי הדוקטורט שלה בשנת 2011, בבית הספר להיסטוריה של אוניברסיטת תל אביב בהדרכתה של פרופסור שולמית וולקוב. היא המשיכה למחקר פוסט-דוקטורט במרכז כ"ץ לחקר היהדות באוניברסיטת פנסילבניה, בסמינר להיסטוריה באוניברסיטת מינכן, ובמחלקה לתאולוגיה פרוטסטנטית באוניברסיטת גתה בפרנקפורט.
בשנת 2019 הצטרפה לסגל האקדמי של אוניברסיטת בן-גוריון בנגב ובשנת 2020 נבחרה לאקדמיה הצעירה הישראלית.
מחקרה

אידלסון-שיין מתעניינת בסוגיות של תרגום ודיאלוג בין-תרבותי בעת החדשה המוקדמת, ספרות יידיש ישנה, היסטוריה של המדע, ותפיסות של מיניות, גזע ומגדר.
מאז שנת 2019 היא מנהלת את פרויקט JEWTACT לחקר תרגום יהודי בעת החדשה המוקדמת במימון מועצת המחקר האירופית (ERC).
פרסומים נבחרים

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה.
פרסומים נבחרים > ספרים

Iris Idelson-Shein, Between the Bridge and the Barricade: Jewish Translation and Cultural Transfer in Early Modern Europe. Philadelphia: University of Pennsylvania Press, 2024
Iris Idelson-Shein, Difference of a Different Kind: Jewish Constructions of Race During the Long Eighteenth Century. Philadelphia: University of Pennsylvania Press, 2014
Iris Idelson-Shein and Christian Wiese (ed.), Monsters and Monstrosity in Jewish History: From the Middle Ages to Modernity. London: Bloomsbury, 2019
פרסומים נבחרים > פרויקטים דיגיטליים

Iris Idelson-SheinPI et. al. (eds.). 2021. “Jewish Translation in Early Modern Europe: A Bibliographic Database.”
הערות שוליים

↑  כבוד והיסטוריה: ד"ר איריס אידלסון-שיין נבחרה לאקדמיה הצעירה הישראלית, באתר אוניברסיטת בן גוריון בנגב, ‏23 ביוני 2020
| --- | --- |
בקרת זהויות :  NLI: 987007524288505171  VIAF: 2900155105771276320008   WorldCat (עם VIAF): 2900155105771276320008
צ'יחורה סצ'חרה

צ'יחוּרָה סַצ'חֶרֶה (בגאורגית: ჩიხურა საჩხერე) הוא מועדון כדורגל מהעיירה סצ'חרה שבגאורגיה. הישג השיא שלה הוא זכייה בגביע הגאורגי בעונת 2017.
הקבוצה מארחת את משחקיה באצטדיון המרכזי בסצ'חרה המכיל 2,000 מושבים. את משחקיה במפעלים האירופיים היא מארחת באצטדיון מיכאיל מסחי שבטביליסי (בן 27,233 המושבים), הנמצא במרחק 130 קילומטר מסצ'חרה.
היסטוריה

קבוצת הכדורגל הוקמה בשנת 1938. בתקופת מלחמת העולם השנייה הקבוצה פורקה והוקמה מחדש לאחר המלחמה. הקבוצה שינתה את שמה מספר פעמים ונקראה בשם "ספרטק", "קולמיורן" ו"פייקארי".
במרבית שנותיה בתקופת גאורגיה הסובייטית לא הגיעה להישגים משמעותיים ולא הצליחה להעפיל לליגת העל הסובייטית. כך גם בעשור הראשון שלאחר התפרקות ברית המועצות, הקבוצה לא הגיעה להישגים משמעותיים בליגת העל הגאורגית.
בשנת 2002 נרכשה על ידי איש העסקים בידזינה איוואנישווילי, שכיהן בהמשך כראש ממשלת גאורגיה. הקבוצה עלתה בעונה 2006/07 לליגת העל הגאורגית וסיימה את העונה במקום ה-12 מתוך 14 וירדה לליגה השנייה בגאורגיה. היא שיחקה בליגה השנייה עד סוף עונת 2011/2012 ועלתה שוב לליגת העל בגאורגיה.
בשנת 2013 הקבוצה העפילה לראשונה לגמר הגביע הגאורגי אך הפסידה לדינמו טביליסי בתוצאה 3-1, אך קיבלה את הזכות להתמודד במוקדמות הליגה האירופית, לראשונה בתולדותיה.
בעונת 2016 סיימה כסגנית האלופה, במה שמהווה להישג השיא בתולדותיה באליפות, שנה לאחר מכן, ב-2017, זכתה בתואר הראשון שלה כשניצחה בגמר הגביע הגאורגי את טורפדו כותאיסי בדו-קרב פנדלים. בעקבות הישג זה, שבה להתמודד במפעלים האירופיים וב-19 ביולי 2018 הדיחה בסיבוב הראשון של מוקדמות הליגה האירופית את בית"ר ירושלים, לאחר שניצחה את הקבוצה הישראלית במשחק הגומלין 2-1,  אחרי שהמשחק הראשון הסתיים בתוצאה 0-0.
הישגים לפי עונה (משנת 1993)

ליגת המשנה     ליגת העל     זכייה     סגנות או גמר     חצי גמר
| עונה | ליגה | מיקום | משחקים | ניצחונות | שוויונות | הפסדים | שערי זכות | שערי חובה | ניקוד | גביע | אירופה | הערות |
| --- | --- | --- | --- | --- | --- | --- | --- | --- | --- | --- | --- | --- |
| 1993/94 | ליגת המשנה, מערב | 13 | 26 | 3 | 2 | 21 | 16 | 70 | 11 |  |  |  |
| 1995/96 | ליגת המשנה, מערב | 19 | 38 | 10 | 3 | 25 | 62 | 124 | 33 |  |  |  |
1995/96–2000/01: אין נתונים
2001/02–2002/03: אין נתונים
| 2003/04 | ליגת המשנה | 6 | 30 | 15 | 5 | 10 | 41 | 29 | 50 | 32 האחרונות |  |  |
| 2004/05 | ליגת המשנה | 8 | 30 | 12 | 7 | 11 | 38 | 35 | 43 | 32 האחרונות |  |  |
| 2005/06 | ליגת המשנה | 1 | 34 | 24 | 6 | 4 | 87 | 34 | 78 | שמינית גמר |  | העפילה ליגה |
| 2006/07 | ליגת העל | 12 | 26 | 5 | 6 | 15 | 13 | 46 | 21 | רבע גמר |  | ירדה ליגה |
| 2007/08 | ליגת המשנה, מזרח | 5 | 27 | 12 | 7 | 8 | 40 | 37 | 43 | 32 האחרונות |  |  |
| 2008/09 | ליגת המשנה, מזרח | 2 | 30 | 19 | 7 | 4 | 56 | 21 | 64 | שמינית גמר |  |  |
| 2009/10 | ליגת המשנה | 6 | 28 | 14 | 7 | 7 | 41 | 28 | 49 | רבע גמר |  |  |
| 2010/11 | ליגת המשנה | 4 | 32 | 20 | 6 | 6 | 58 | 25 | 66 | שמינית גמר |  |  |
| 2011/12 | ליגת המשנה | 1 | 14 | 8 | 2 | 4 | 25 | 15 | 26 | שמינית גמר |  | העפילה חזרה לליגת העל |
| 2012/13 | ליגת העל | 4 | 32 | 17 | 6 | 9 | 49 | 38 | 57 | גמר |  |  |
| 2013/14 | ליגת העל | 4 | 32 | 13 | 7 | 12 | 56 | 50 | 46 | גמר | ליגה אירופית: סיבוב המוקדמות השני |  |
| 2014/15 | ליגת העל | 5 | 30 | 13 | 7 | 10 | 39 | 36 | 46 | חצי גמר | ליגה אירופית: סיבוב המוקדמות השלישי |  |
| 2015/16 | ליגת העל | 4 | 30 | 17 | 6 | 7 | 53 | 26 | 57 | חצי גמר |  |  |
| 2016 | ליגת העל | 2 | 14 | 9 | 3 | 2 | 29 | 15 | 30 | חצי גמר | ליגה אירופית: סיבוב המוקדמות הראשון |  |
| 2017 | ליגת העל | 5 | 36 | 17 | 4 | 15 | 47 | 54 | 55 | מחזיקת הגביע | סיבוב המוקדמות הראשון |  |
| 2018 | ליגת העל |  |  |  |  |  |  |  |  | מחזיקת הגביע | ליגה אירופית: סיבוב המוקדמות השני |  |
צ'יחורה במפעלים האירופיים

| טורניר | ניצחון | תיקו | הפסד | שערי זכות | שערי חובה |
| --- | --- | --- | --- | --- | --- |
| הליגה האירופית | 4 | 7 | 5 | 14 | 16 |

| עונה | טורניר | שלב | יריבה | משחק בית | משחק חוץ |
| --- | --- | --- | --- | --- | --- |
| 2013/14 | הליגה האירופית | שלב המוקדמות הראשון | ליכטנשטיין ואדוץ | 0–0 | 1–1 |
| 2013/14 | הליגה האירופית | שלב המוקדמות השני | שווייץ תון | 1–3 | 0–2 |
| 2014/15 | הליגה האירופית | שלב המוקדמות הראשון | מקדוניה הוריזונט טורנובו | 3–1 | 1–0 |
| 2014/15 | הליגה האירופית | שלב המוקדמות השני | טורקיה בורסאספור | 0–0 | 0–0 |
| 2014/15 | הליגה האירופית | שלב המוקדמות השלישי | אזרבייג'ן נפטצ'י באקו | 2–3 | 0–0 |
| 2016/17 | הליגה האירופית | שלב המוקדמות הראשון | מולדובה זימברו קישינב | 2–3 | 1–0 |
| 2017/18 | הליגה האירופית | שלב המוקדמות הראשון | אוסטריה ריינדורף אלטאך | 0–1 | 1–1 |
| 2018/19 | הליגה האירופית | שלב המוקדמות הראשון | ישראל בית"ר ירושלים | 0–0 | 2–1 |
| 2018/19 | הליגה האירופית | שלב המוקדמות השני | סלובניה מריבור | 0–0 | 0–2 |
תארים

הגביע הגאורגי בכדורגל
זכייה (1): 2017
הסופרקאפ הגאורגי
זכייה (1): 2013
הערות שוליים

↑  תולדות המועדון, באתר FCChikhura.ge
↑  פירוט משחקי עונה 2006/07
↑  צ'יחורה ניצחה 4–1 בדו-קרב פנדלים.
מארדר 3

| --- | --- |

 מידע כללי
 סוג:  דגם רכב קרבי 
 מדינה מייצרת:  גרמניה הנאצית גרמניה הנאצית
 יצרן:  ČKD 
 שנת ייצור:  1942
 תקופת השימוש:  1942–1945 (כ־3 שנים) 
 דגם קודם:  מארדר 2
 מערכה מרכזית:  מלחמת העולם השנייה
 יחידות שיוצרו:  1,736 
 מידע טכני
 אורך:  4.95 מטר
 רוחב:  2.15 מטר
 גובה:  2.48 מטר
 משקל:  10.5 טון
 מהירות:  42 קמ"ש על כביש, 24 קמ"ש בשטח.
 טווח פעולה:  כ-185 ק"מ על כביש, כ-140 ק"מ בשטח.
 מנוע:  בנזין, 123 כוח סוס
 שריון:  8-20 מ"מ פלדה
 צוות:  4
 מערכות נשק
 חימוש עיקרי:  תותח 76.2 מ"מ (Pak. 36r רוסי).   או תותח 7.5 ס"מ PaK 40 (גרמני).
 
הפנצרייגר מארדר 3 (Marder, גרמנית: 'דָּלָק') היה משחית טנקים שפותח על ידי גרמניה הנאצית במהלך מלחמת העולם השנייה. למארדר 3 היו שני דגמים, שניהם מבוססים על טנקי פאנצר 38(t) שנפלו שלל מהצבא הצ'כוסלובקי, אשר מורכב עליו תותח נגד טנקים גרמני 75 מ"מ, או תותח שלל מהצבא האדום 76.2 מ"מ.
פיתוח

סדרת הפנצרייגרים מארדרים, המארדר 1, המארדר 2 והמארדר 3, היו משחיתי טנקים גרמניים שהורכבו על בסיס טנקים גרמניים וטנקי שלל מצבאות אחרים יחד עם תותח נגד טנקים אף הוא תותח גרמני או שלל. התותח הותקן על תובת הטנק והורכב סביבו שריון קל ופתוח להגנה בסיסית על הצוות המפעיל את התותח. השיטה בה השתמש הצבא הגרמני הייתה שימוש בטנקי שלל רבים וטנקים גרמניים מיושנים והפיכתם למשחיתי טנקים באופן פשוט ומהיר יחסית, כדי להתמודד עם איום הטנקים בחזית המזרחית.
המארדר 3 היה האחרון בסדרת הפיתוח הזאת והתבסס על הטנקים הצ'כים הרבים שנפלו שלל בסיפוח צ'כוסלובקיה מסוג LT vzor 38, שקיבל את השם פאנצר 38(t) בצבא הגרמני. לפאנצר 38(t) הורד הצריח והורכב עליו תותח נגד טנקים, בכך הפך למשחית טנקים קל ויחסית מהיר אך בעל מיגון ושרידות צוות נמוכים. מיקומו של המארדר בצבא הגרמני היה פתרון זמני לנחיתות נשק הנ"ט והטנקים הגרמנים מול הטנקים הרוסים, דוגמת ה-T-34. הצבא הגרמני עמל על יצור ושדרוג רק"מים (רכב קרבי משוריין) גרמניים לכדי משחיתי טנקים רבי עוצמה, אך עד שאלו יהיו מוכנים, יצא הצבא בשדרוגים פשוטים יחסית בצורת סדרת המארדרים כפתרון זמני.
יתרונות וחסרונות אלו הכתיבו שמיקומו של משחית הטנקים יהיה לרוב בעמדות הגנה ולעיתים רחוקות בתנועה התקפית. בתחילת שנת 1944, משחיתי הטנקים הכבדים יותר על בסיס הפנצרים המתקדמים יותר, כמו היאגדפאנצר 4 החלו לצאת מפסי היצור וביטלו את הצורך במארדרים שהיו כלי זמני. עם זאת, בתוך הנסיגה הגרמנית ההדרגתית משטחי אירופה לא היה מקום לוותר על אף כלי והמארדר 3 המשיך לשרת את כוחות הצבא הגרמני עד תבוסת גרמניה ב-1945.
היסטוריה קרבית

המארדר 3 שירת את צבא גרמניה הנאצית החל מפיתוחו ב-1942 עד סוף המלחמה באירופה.
מיקומו של המארדר 3 בשדה הקרב הוכתב על ידי יתרונותיו וחסרונותיו. המארדר 3 היה נייד יותר מתותחי נ"ט נגררים ותותח ה-75 מ"מ וה-76.2 מ"מ היו יעילים מספיק לפגיעה ברוב טנקי האויב, מה שהפך את המארדר 3 למשחית טנקים מצוין בשדה הקרב. מצד השני, מיגון תא הלחימה סביב התותח היה דק וקל מאוד ופתוח כלפי מעלה ואחורה (מלבד ה-Sd.Kfz. 138 דגם M), מה שהפך אותו לכלי בעל שרידות קרבית נמוכה מאוד. הפעלת הכלי בטווחים קצרים ובלחימה אורבנית הייתה עניין מסוכן, הכלי גם היה פגיע להפגזות ארטילריות.
המארדר 3 פותח כדי להתמודד עם האיומים בחזית המזרחית, לכן כאשר יוצר, רוב הכלים אכן נשלחו ושירתו בחזית המזרחית. כ-66 כלים נשלחו לצפון אפריקה כדי להתמודד עם השריון הבריטי בשתי יחידות משחיתי טנקים אוגדתיות של קורפוס אפריקה. בצפון אפריקה כמו בחזית המזרחית היה מארדר 3 כלי נ"ט יעיל מאוד.